ट्रिपल राइडिंग: एक बाइक पर एग्जाम देने जा रहे थे, सड़क हादसे में घायल
स्थानीयसिसवां रोड पर बुधवार सुबह हुए सड़क हादसे में बाइक पर ट्रिप्पल राइडिंग कर एग्जाम देने जा रहे रहे खालसा सीनियर सेकंडरी के 11 वीं क्लास के तीन स्टूडेंट्स घायल हो गए। इन्हें लोगों ने सिविल अस्पताल पहुंचाया, जहां एक स्टूडेंट को सीवियर हेड इंजरी के चलते जीएमएसएच सेक्टर-16 चंडीगढ़ रेफर कर दिया गया।
हादसा उस वक्त हुआ जब गांव बूथगढ़ वासी खालसा सीनियर सेकंडरी स्कूल कुराली के 11 वीं क्लास के स्टूडेंट्स रमनदीप सिंह, सुखजिंदर सिंह और परविंदर सिंह बुधवार सुबह बाइक पर स्कूल एग्जाम देने जा रहे थे। जैसे ही वे गांव दूसारना के निकट पहुंचे वहां सड़क के कर्व पर अचानक उनके आगे कुत्ता गया।
इससे बचने के प्रयास में स्टूडेंट्स की बाइक सड़क किनारे लगे ट्रैफिक साइन बोर्ड से टकरा गई और तीनों स्टूडेंट घायल हो गए। घटना स्थल के पास से गुज़र रहे अमृतपाल सिंह वासी फतेहगढ़ ने बच्चों को घायल अवस्था में देखा और मौके पर लोगों की मदद से एक कार को रुकवाया और तीनों स्टूडेंट्स को लेकर सिविल अस्पताल पहुंचे।
इस दौरान स्टूडेंट्स के अभिभावकों एवं स्कूल प्रबंधन को हादसे के बाबत जानकारी दी। इसके बाद स्टूडेंट्स के पेरेंट्स तथा खालसा स्कूल के टीचर हरी सिंह अस्पताल पहुंचे। सिविल अस्पताल में डॉक्टर्स द्वारा रमनदीप सिंह तथा सुखजिंदर सिंह को एडमिट कर उनका उपचार आरंभ कर दिया गया, जबकि परविंदर सिंह को सीवियर हेड इंजरी के चलते फर्स्ट ऐड देने के बाद जीएमएसएच सेक्टर-16 रेफर कर दिया गया।
तीनों स्टूडेंट्स 11वीं क्लास में पढ़ते हैं
bho_Deva hin_Deva hin_Deva hin_Deva hin_Deva hin_Deva